3. การประกอบธุรกิจของแต่ละสายผลิตภัณฑ์

 

  3.1 ลักษณะผลิตภัณฑ์หรือบริการ

 

  ผลิตภัณฑ์ของบริษัทจำแนกได้ 3 กลุ่ม ตามรูปแบบการใช้งาน ดังนี้

1.  ผลิตภัณฑ์คอนกรีตมวลเบา ภายใต้เครื่องหมาย “ซุปเปอร์บล๊อก”

บมจ. ซุปเปอร์บล๊อก มีขั้นตอนในการผลิตผลิตภัณฑ์คอนกรีตมวลเบาที่สามารถปรับเปลี่ยนสัดส่วน
รูปแบบ และ/หรือ ขนาดของผลิตภัณฑ์ได้เพื่อให้สอดคล้องกับความต้องการของลูกค้า
ซึ่งลูกค้าของบริษัทสามารถสั่งสินค้าได้ตามขนาดสัดส่วนความกว้าง ความยาว และ/หรือความหนา
เพื่อนำไปใช้ก่อสร้างอาคารและที่อยู่อาศัยทั่วไป โรงงาน โรงแรม โรงพยาบาล
อาคารที่เป็นที่ตั้งหน่วยงานของรัฐ และ/หรือโครงการสาธารณูปโภคพื้นฐาน
โดยขนาดของสินค้ามีดังนี้

-   บล๊อกก่อผนัง

  ขนาดมาตรฐาน 30*60 และ 20*60 ซม. ความหนาตั้งแต่ 7.5-30 ซม.
  (สามารถสั่งผลิตความหนาเปลี่ยนแปลงได้ทุกๆ 0.5 ซม.)

-   ทับหลังเสริมเหล็กสำเร็จรูป

  ขนาดมาตรฐาน สูง 20 และ 30 ซม. ผลิตความยาวได้ถึง 3.60 ซม. (5.00 ซม.
  ในโรงงานแห่งที่ 2) ความหนาตั้งแต่ 10-30 ซม.
  (สามารถสั่งผลิตความหนาเปลี่ยนแปลงได้ทุกๆ 0.5 ซม.)

-   แผ่นผนังเสริมเหล็กสำเร็จรูป

  ขนาดมาตรฐาน กว้าง 60 ซม. ผลิตความยาวได้ถึง 3.60 ซม. (5.00 ซม. ในโรงงานแห่งที่
  2) ความหนาตั้งแต่ 8-30 ซม. (สามารถสั่งผลิตความหนาเปลี่ยนแปลงได้ทุกๆ 0.5 ซม.)

-   แผ่นพื้นเสริมเหล็กสำเร็จรูป

  ขนาดมาตรฐาน กว้าง 60 ซม. ผลิตความยาวได้ถึง 3.60 ซม. (5.00 ซม. ในโรงงานแห่งที่
  2) ความหนาตั้งแต่ 12.5-30 ซม. (สามารถสั่งผลิตความหนาเปลี่ยนแปลงได้ทุกๆ 0.5 ซม.)

-   แผ่นหลังคาเสริมเหล็กสำเร็จรูป

  ขนาดมาตรฐาน กว้าง 60 ซม. ผลิตความยาวได้ถึง 3.60 ซม. (5.00 ซม. ในโรงงานแห่งที่
  2) ความหนาตั้งแต่ 12.5-30 ซม. (สามารถสั่งผลิตความหนาเปลี่ยนแปลงได้ทุกๆ 0.5 ซม.)

ทั้งนี้ผลิตภัณฑ์คอนกรีตมวลเบาของบริษัทได้ผ่านการรับรองมาตรฐานอุตสาหกรรม
(มอก.1505-2541) เป็นรายแรกของประเทศไทย และได้รับการรับรองมาตรฐาน ISO
9001:2000 เป็นรายแรกและรายเดียวของผู้ผลิตคอนกรีตมวลเบาอบไอน้ำ ในประเทศไทย

ข. ผลิตภัณฑ์ปูนสำเร็จรูป “ซุปเปอร์บล๊อก” (Glue Mortar) เป็นปูนก่อและปูนฉาบ
สำหรับคอนกรีตมวลเบาโดยเฉพาะ โดยมีจำหน่ายในรูปของปูนก่อแห้ง และปูนก่อเปียก โดย 1
ถุงบรรจุ 40 กิโลกรัม ทั้งนี้ ปูนก่อเปียก 1 ถุงก่อได้ประมาณ 10 ตารางเมตร และปูนก่อแห้ง 1
ถุงก่อได้ประมาณ 18 ตารางเมตร

ค. เครื่องมือและอุปกรณ์ต่างๆ ที่ใช้สำหรับคอนกรีตมวลเบาโดยเฉพาะ ได้แก่ เกรียงปูนก่อ
เหล็กเซาะร่อง เลื่อยมือ และสว่านกวนปูน

  เทคโนโลยีที่ใช้ในการผลิต

บริษัทผลิตผลิตภัณฑ์คอนกรีตมวลเบาเกรด 4
โดยเครื่องจักรส่วนใหญ่ที่ใช้ในการผลิตผลิตภัณฑ์คอนกรีตมวลเบาเป็นเทคโนโลยีของ WEHRHAHN
จากประเทศเยอรมนี ซึ่งเป็นเครื่องจักรที่แพร่หลายและได้รับความนิยมจากผู้ผลิตอิฐมวลเบาใน 48
ประเทศทั่วโลก นานกว่า 60 ปี ส่งผลให้การผลิตผลิตภัณฑ์คอนกรีตมวลเบาของบริษัทมีคุณภาพสูง
และเป็นที่ยอมรับตามมาตรฐานสากล ณ
ปัจจุบันบริษัทเป็นผู้นำในการผลิตและจำหน่ายคอนกรีตมวลเบาเกรด 4
ซึ่งจัดว่าเป็นคอนกรีตมวลเบาที่มีคุณภาพสูงสุดในประเทศไทย

การได้รับการส่งเสริมการลงทุน

บริษัทได้รับสิทธิพิเศษทางภาษีสำหรับโรงงานแห่งที่ 1 ภายใต้พระราชบัญญัติส่งเสริมการลงทุน พ.ศ.
2520 ออกให้โดยคณะกรรมการส่งเสริมการลงทุนตามบัตรส่งเสริมเลขที่ 1168/2538 ลงวันที่ 29
มีนาคม 2538 เพื่อส่งเสริมการลงทุนในการผลิตแผ่นผนังและพื้นคอนกรีต (น้ำหนักเบา) สำเร็จรูป
โดยได้รับสิทธิประโยชน์หลักดังนี้

1.  ได้รับยกเว้นอากรขาเข้าสำหรับเครื่องจักรที่นำเข้า ตามที่คณะกรรมการพิจารณาอนุมัติ

2.  ได้รับลดหย่อนภาษีเงินได้นิติบุคคล สำหรับกำไรสุทธิเป็นระยะเวลา 8 ปี
    นับแต่วันที่มีรายได้จากการประกอบธุรกิจ

3.  ได้รับยกเว้นไม่ต้องนำเงินปันผลจากกิจการที่ได้รับการส่งเสริม
    ซึ่งได้รับการยกเว้นภาษีเงินได้นิติบุคคลไปรวมคำนวณเพื่อเสียภาษีเงินได้
    ตลอดระยะเวลาที่ได้รับการยกเว้นภาษีเงินได้นิติบุคคล

4.  ได้รับการลดหย่อนภาษีเงินได้นิติบุคคล สำหรับกำไรสุทิที่ได้รับจากการลงทุน ในอัตราร้อยละ
    50 ของอัตราปกติ มีกำหนด 5 ปี นับจากวันที่พ้นกำหนดระยะเวลาในข้อ 2

  3.2 การตลาดและภาวะการแข่งขัน

 

  3.2.1 นโยบายและลักษณะการตลาดของผลิตภัณฑ์ที่สำคัญ

  (ก) กลยุทธ์การแข่งขัน

-   ด้านคุณภาพสินค้า

เนื่องจากในอดีต 12 ปีที่ผ่านมา
ผู้บริโภคอาจจะไม่ทราบถึงรายละเอียดของคอนกรีตมวลเบามากพอควร
ประกอบกับสินค้ามีน้อยกว่าความต้องการตลาด ผู้บริโภคและผู้ผลิตจึงเน้นเฉพาะกำลังการผลิต
และการขนส่งสินค้า

ในปัจจุบันสินค้าและคู่แข่งมีจำนวนมากขึ้น ทำให้ผู้บริโภคมีโอกาสเลือกและพิจารณาได้มากกว่าแต่ก่อน
ดังนั้น ทางบริษัทซึ่งเน้นการผลิตคอนกรีตมวลเบา ที่ชั้นคุณภาพหนาแน่นสูงสุด
ในขณะที่คู่แข่งส่วนใหญ่ผลิตในชั้นคุณภาพความหนาแน่นต่ำ
จึงมีโอกาสที่จะสร้างความแตกต่างในสินค้าได้มากมายและหลากหลายกว่าสินค้าในตลาด
โดยคอนกรีตมวลเบาความหนาแน่นสูงกว่านั้น ส่งผลดีต่อผนัง, อาคาร, บ้าน มากกว่าในหลายๆ
ด้าน เมื่อเทียบกับคอนกรีตมวลเบาความหนาแน่นที่ต่ำกว่า เช่น กันไฟได้ดีและนานกว่า
ผนังมีความแข็งแรง คงทนมากกว่า, มีความแข็งแกร่งมากกว่า, ดูดซึมน้ำน้อยกว่า และไม่แตกร้าว

บริษัทเป็นผู้นำในการผลิตและจำหน่ายคอนกรีตมวลเบาเกรด 4
ซึ่งจัดว่าเป็นคอนกรีตมวลเบาที่มีคุณภาพสูงสุดในประเทศไทย
การที่คุณภาพของผลิตภัณฑ์ของบริษัทสูงกว่าสินค้าประเภทเดียวกันที่มีอยู่ในตลาด
ส่งผลให้ผลิตภัณฑ์ของบริษัทเป็นที่ต้องการ และยอมรับของลูกค้า

  ผลิตภัณฑ์คอนกรีตมวลเบา “ซุปเปอร์บล๊อก” มีคุณสมบัติเด่นในด้านคุณภาพสินค้า ดังนี้

  1. การกันความร้อนและทนไฟไหม้ จากการทดสอบพบว่าผนังที่ทำจากคอนกรีตมวลเบา
  “ซุปเปอร์บล๊อก” สามารถทนไฟได้นานถึง 4 ชั่วโมง
  และสามารถเป็นฉนวนกันความร้อนได้ดีกว่าอิฐมอญถึง 6 เท่า

2.  การเก็บความเย็น ซึ่งจะช่วยลดอุณหภูมิและความร้อนภายในอาคารที่พักอาศัย
    รวมถึงส่งผลให้เกิดประหยัดพลังงานในระยะยาว

3.  ความแข็งแกร่ง และสามารถรองรับแรงอัดได้มากกว่าอิฐมอญ
    โดยมีกำลังรับแรงอัดได้ไม่น้อยกว่าประมาณ 50 กิโลกรัมต่อตารางเซนติเมตร หรือ
    บล๊อกก่อผนัง “ซุปเปอร์บล๊อก” ขนาดมาตรฐาน 60*20*7.5 เซนติเมตร
    จะรับน้ำหนักได้ไม่น้อยกว่า 18 ตัน

4.  น้ำหนักของผลิตภัณฑ์ที่เบาเพียง 90 กิโลกรัมต่อตารางเมตร รวมฉาบ 2 ด้านนั้น
    เบากว่าผนังก่อด้วยอิฐมอญถึง 2 เท่า ดังนั้นช่วยประหยัดค่าใช้จ่ายโครงสร้างพื้นฐาน
    (Foundation) และ โครงสร้างอาคาร (structure)

5.  ขนาดมาตรฐานแน่นอนของผลิตภัณฑ์ ส่งผลให้ใช้งานได้ง่าย โดยฉาบได้ง่าย และรวดเร็วขึ้น
    รวมถึงไม่มีปัญหาจากการแตกร้าวของปูนฉาบ รวมทั้งลดปริมาณปูนฉาบ

6.  เลื่อยตัดแต่งได้ง่าย ก่อได้เร็วกว่าอิฐมอญ 3 เท่า

7.  การเก็บเสียงสามารถเก็บเสียงได้ดีกว่าอิฐมอญและปราศจากเสียงก้อง

นอกจากคุณภาพผลิตภัณฑ์ที่โดดเด่นดังกล่าวข้างต้นแล้ว จุดเด่นอีกประการหนึ่งคือ
เครื่องจักรที่ใช้ในการตัดผลิตภัณฑ์ สามารถตัดได้ละเอียดแม่นยำกว่าคู่แข่งในท้องตลาด
สามารถตัดได้ทุกๆ 5 มม. ในขณะที่สินค้าทั่วไป ตัดหนาได้ทุก 25 มม.
ดังนั้นผลิตภัณฑ์ของบริษัทจะมีให้ลูกค้าได้เลือกใช้ได้หลากหลายตามความต้องการที่แท้จริงของลูกค้า
สามารถตอบสนองงานก่อสร้างได้ในทุกๆ ความหนาผนัง

-   ด้านราคา

สืบเนื่องจากนโยบายการผลิตที่ทางบริษัท ซุปเปอร์บล๊อก มุ่งเน้นเรื่องความหนาแน่นสูงมาตลอด 12
ปีที่ผ่านมา ทำให้บริษัทเป็นผู้นำทางผลิตคอนกรีตมวลเบาคุณภาพสูง
ซึ่งขณะนี้มีเพียงแห่งเดียวที่เป็นจุดแตกต่างนี้ ดังนั้นการกำหนดราคาขายย่อมสูงกว่าราคาตลาดอยู่แล้ว
ถึงแม้ในปี 2549 จะมีคู่แข่งใช้วิธีตัดราคาขายหรือขายต่ำกว่าทุน เพื่อช่วงชิงส่วนแบ่งการตลาด
แต่บริษัทก็ได้ประชาสัมพันธ์และมุ่งเน้นในเรื่องคุณภาพที่เหมาะสมกับราคา
จึงทำให้ยังคงส่วนแบ่งการตลาดที่เท่าเดิมไว้ได้

ทั้งนี้ บริษัทไม่มีนโยบายในการตัดราคาเพื่อแข่งขันกับคู่แข่ง
และบริษัทได้กำหนดราคาจำหน่ายผลิตภัณฑ์ที่เหมาะสม โดยการกำหนดราคาของผลิตภัณฑ์
บริษัทใช้นโยบาย mark up cost ทั้งนี้ปัจจัยหลักที่นำมาพิจารณากำหนดราคาประกอบด้วย
ปริมาณการสั่งซื้อ เงื่อนไขการชำระเงิน ระยะทางการขนส่งไปถึงมือลูกค้า
และสถานการณ์ทางการตลาดในช่วงเวลานั้น

-   ด้านบริการ

นอกจากการให้ความสำคัญต่อคุณภาพผลิตภัณฑ์ตามที่กล่าวข้างต้นแล้ว
บริษัทยังได้ให้ความสำคัญต่อการให้บริการเพื่อให้ลูกเกิดความพึงพอใจในด้านต่างๆ
โดยรายละเอียดมีดังนี้

1.  ลูกค้าสามารถสั่งผลิตภัณฑ์ตามความต้องการได้ ตามขนาด กว้าง ยาว และหนาได้(Made to
    Order) เนื่องจากบริษัทมีความยืดหยุ่นในการผลิตสินค้า
    และสามารถปรับเปลี่ยนแผนการผลิตได้

2.  บริษัทให้ความสำคัญในการจัดส่งสินค้าให้รวดเร็วและตรงต่อเวลาเพื่อให้ลูกค้าสามารถวางแผนงานของลูกค้าในได้อย่างมีประสิทธิภาพ

3.  บริษัทให้ความสำคัญต่อการให้บริการหลังการขาย
    โดยบริษัทมีช่างเทคนิคเข้าไปที่ตั้งโครงการของลูกค้าเพื่อให้คำปรึกษาต่อลูกค้าในเรื่องต่างๆ
    อาทิ การใช้ผลิตภัณฑ์ การติดตั้ง และวิธีการฉาบผนัง

(ข) ลักษณะลูกค้าและกลุ่มลูกค้าเป้าหมาย ในปี 2549

  ลักษณะลูกค้าของบริษัท จะแบ่งกลุ่มใหญ่ๆ ได้ 2 กลุ่ม คือ

1.  กลุ่มลูกค้าโครงการ ซึ่งมีสัดส่วนประมาณ 60% เป็นกลุ่มซื้อขายโดยตรงกับบริษัท

จะมีทั้ง บริษัทรับเหมาก่อสร้างขนาดใหญ่-กลาง-เล็ก, บริษัทพัฒนาอสังหาริมทรัพย์ใหญ่-กลาง-เล็ก
บริษัทรับสร้างบ้าน, เจ้าของบ้าน, อพาตเม้นท์, โรงแรม, โรงาน ต่างๆ

2.  กลุ่มตัวแทนค้าส่ง-ค้าปลีก ซึ่งมีสัดส่วนประมาณ 40%
    เป็นกลุ่มที่นำสินค้าไปจำหน่ายผ่านสถานที่ตั้งของลูกค้าอีกทอด
    เพื่ออำนวยความสะดวกแก่ผู้ใช้รายสุดท้ายซึ่งครอบคลุมกระจายทั่วประเทศ

กลุ่มลูกค้าเป้าหมาย จะเป็นกลุ่มผู้ใช้อิฐมอญ ซึ่งเป็นกลุ่มใหญ่ที่ใช้งานก่อผนังทั้งหมดในประเทศ
และกลุ่มผู้รับเหมา, เจ้าของโครงการที่ต้องการวัสดุที่มีคุณภาพ และการก่อสร้างที่รวดเร็ว,
สินค้ามีส่งให้ในทุกฤดูกาล

  (ค) การจำหน่ายและช่องทางการจำหน่าย

ปัจจุบันผลิตภัณฑ์คอนกรีตมวลเบาของบริษัท จำหน่ายในประเทศเกือบทั้งหมด
โดยมีสินค้าเพียงบางส่วนส่งออกไปยังประเทศ บรูไน, กัมพูชา, ออสเตรเลีย, นิวซีแลนด์ และ
สหรัฐอเมริกา ซึ่ง (ประมาณร้อยละ 1.30 ของยอดขายรวม)
ช่องทางการจำหน่ายหลักของบริษัทแบ่งเป็น 2 ช่องทาง ดังนี้

(1) จำหน่ายโดยตรงต่อลูกค้า สัดส่วนประมาณร้อยละ 70 ของยอดขายรวม
โดยบริษัทมีหน่วยงานขายที่ประกอบด้วยวิศวกร สถาปนิก และพนักงานขายทั่วไป
ซึ่งมีความเข้าใจผลิตภัณฑ์เป็นอย่างดีดำเนินการติดต่อจำหน่ายโดยตรงต่อลูกค้า
ลูกค้าที่ซื้อสินค้ากับบริษัทโดยตรง มีทั้งลูกค้าที่ซื้อสินค้าไปใช้งานในโครงการของตนเอง ได้แก่
ผู้ประกอบการธุรกิจพัฒนาอสังหาริมทรัพย์ ผู้รับเหมาก่อสร้างขนาดใหญ่ กลาง และ เล็ก

(2) จำหน่ายผ่านร้านค้าที่ขายอุปกรณ์เกี่ยวกับการก่อสร้าง สัดส่วนประมาณร้อยละ 30
ของยอดขายรวม
โดยร้านค้าดังกล่าวประกอบธุรกิจค้าส่งและค้าปลีกอุปกรณ์เกี่ยวกับก่อสร้างอาคารและที่อยู่อาศัยแบบครบวงจร
และได้สั่งซื้อผลิตภัณฑ์เพื่อไปจำหน่ายต่อ
ปัจจุบันบริษัทมีร้านค้าที่ขายผลิตภัณฑ์ของบริษัทในทุกภาคทั่วประเทศ
โดยบริษัทได้มีการกำหนดจำนวนตารางเมตรที่ต้องจำหน่ายขั้นต่ำต่อเดือน
และราคาขั้นต่ำสุดที่จะเสนอขายลูกค้า

ทั้งนี้ สินค้าของบริษัทที่มีคุณภาพสูง มีราคาไม่ต่างจากสินค้าของคู่แข่งมากนัก
ที่ผ่านมาสินค้าของบริษัทจะครอบคลุมกลุ่มลูกค้าทั้งโครงการก่อสร้างที่อยู่อาศัย
โครงการก่อสร้างอาคารสำนักงาน และอาคารสูง

2.  ภาวะอุตสาหกรรมและการแข่งขัน

ผลิตภัณฑ์คอนกรีตมวลเบา ซึ่งได้แก่ บล๊อกก่อผนัง
แผ่นผนังสำเร็จรูปและเสาเอ็นทับหลังสำเร็จรูปเป็นสินค้าขั้นกลาง ซึ่งเป็นวัสดุที่ใช้ในการก่อสร้าง
ดังนั้น อุตสาหกรรมผลิตคอนกรีตมวลเบาจึงขึ้นอยู่กับธุรกิจอสังหาริมทรัพย์ กล่าวคือ
หากธุรกิจอสังหาริมทรัพย์ขยายตัวทำให้ความต้องการใช้วัสดุก่อสร้างเพิ่มขึ้น
การขยายตัวดังกล่าวจะส่งผลให้มีความต้องการคอนกรีตมวลเบาเพิ่มขึ้น

นอกจากคอนกรีตมวลเบาจะถูกนำมาใช้ในการสร้างบ้าน อาคาร และตึกใหม่ ผู้รับเหมา
ก่อสร้างยังนำคอนกรีตมวลเบามาใช้เป็นวัสดุทดแทนอิฐมอญ ใช้ในการซ่อมบำรุงและ
ใช้ในการต่อเติม/ปรับปรุงอาคารเดิมที่มีอยู่แล้ว

ภาวะอุตสาหกรรมของธุรกิจอสังหาริมทรัพย์

ปี 2549 ธุรกิจอสังหาริมทรัพย์มีการเติบโตในลักษณะที่ชะลอตัวลงจากปีที่ผ่านมา
เนื่องจากได้รับผลกระทบจากปัจจัยลบหลายด้านที่โหมกระหน่ำอย่างต่อเนื่อง ไม่ว่าจะเป็น (1)
ภาวะราคาน้ำมันที่ปรับตัวสูงขึ้นอย่างต่อเนื่อง ทำให้ต้นทุนราคาวัสดุก่อสร้างปรับตัวสูงขึ้น (2)
ปัญหาความขัดแย้งทางการเมืองในประเทศ ส่งผลให้ความเชื่อมั่นของผู้บริโภคอยู่ในระดับต่ำ (3)
การปรับตัวของอัตราดอกเบี้ยที่สูงขึ้นมาตั้งแต่ต้นปี
ซึ่งส่งผลกระทบต่อทั้งภาคของผู้ประกอบการและผู้ซื้อที่อยู่อาศัยโดยตรง

อย่างไรก็ตาม ภาวะเศรษฐกิจของประเทศเริ่มมีสัญญาณบวกที่สะท้อนให้เห็นชัดเจนมากขึ้น
ในช่วงไตรมาสสุดท้ายปี 2549 ปัจจัยลบต่างๆ ได้เริ่มคลี่คลายลง
ทั้งในเรื่องของราคาน้ำมันที่เริ่มปรับตัวลดลง และอัตราเงินเฟ้อเริ่มชะลอตัว ขณะเดียวกัน
ปัจจัยความขัดแย้งทางการเมืองที่เริ่มคลี่คลายลง
อัตราดอกเบี้ยเริ่มคงที่และมีแนวโน้มที่จะปรับตัวลดลง เป็นต้น
ซึ่งปัจจัยดังกล่าวจะมีส่วนสำคัญที่สนับสนุนให้ความเชื่อมั่นของผู้ประกอบการพัฒนาอสังหาริมทรัพย์และผู้บริโภคเริ่มฟื้นตัวดีขึ้น

ปริมาณที่อยู่อาศัยสร้างเสร็จและจดทะเบียนเพิ่มในเขตกรุงเทพมหานครและปริมณฑลเพิ่มขึ้นถึงร้อยละ
24.1 จากระยะเดียวกันปีก่อน
และพื้นที่รับอนุญาตก่อสร้างประเภทที่อยู่อาศัยในเขตเทศบาลทั้งประเทศเพิ่มขึ้นร้อยละ 21.8
สำหรับจำนวนรายและมูลค่าการซื้อขายที่ดินและสิ่งปลูกสร้างทั้งประเทสยังอยู่ในเกณฑ์ดีแม้จะลดลงร้อยละ
4.1 และร้อยละ 5.3 ตามลำดับ เมื่อเปรียบเทียบกับปีก่อนซึ่งมีผลของมาตรการกระตุ้นจากภาครัฐ

ด้านดัชนีราคาที่อยู่อาศัยยังคงสูงขึ้น ในอัตราการเปลี่ยนแปลงที่ชะลอตัวลง
อย่างไรก็ตามการที่ดัชนีราคาที่อยู่อาศัยสูงขึ้นได้สะท้อนถึงความต้องการอสังหาริมทรัพย์ที่ยังมีอยู่ต่อเนื่อง
โดยในปี 2549 ดัชนีราคาบ้านเดี่ยวเพิ่มขึ้นร้อยละ 3.2 จากปีก่อน
ตามต้นทุนวัสดุก่อสร้างที่ปรับตัวสูงขึ้น และดัชนีราคา ทาวเฮ้าส์เพิ่มขึ้นร้อยละ 4.4
ขณะที่ดัชนีราคาที่ดินขยายตัวในอัตราที่ชะลอลงจากปีก่อนมาอยูที่รอยละ 4.1
ทําใหดัชนีราคาบานเดี่ยวพรอมที่ดินชะลอตัวรอยละ 3.7
และดัชนีราคาทาวนเฮาสพรอมที่ดินชะลอตัวเปนรอยละ 4.2

ตารางแสดงเครื่องชี้ภาวะอสังหาริมทรัพย์

+-------------------------------+------+------+------+------+-------+
|                               | 2548 | 2549 | 2549 |      |       |
+-------------------------------+------+------+------+------+-------+
|                               |      |      | ครึ่ง  | ไตร  | ไต    |
|                               |      |      | ปีแรก | มาส3 | รมาส4 |
+-------------------------------+------+------+------+------+-------+
| มูลค่าการซื้อขายที่ดินทั่วประเทศ^(1/)  | 614  | 617  | 313  | 145  | 15    |
| (ล้านบาท)                      | ,837 | ,930 | ,245 | ,343 | 9,342 |
+-------------------------------+------+------+------+------+-------+
| ∆ %                           | -    | 0.5  | 7.0  | -9.7 | -1.1  |
|                               | 11.5 |      |      |      |       |
+-------------------------------+------+------+------+------+-------+
| ค่าธรรมเนียมร้อยละ 2 ^(2/)       | 11   | 11   | 5    | 2    | 3,022 |
| (ล้านบาท)                      | ,749 | ,096 | ,411 | ,663 |       |
+-------------------------------+------+------+------+------+-------+
| ∆ %                           | 10.6 | -5.6 | -3.3 | -    | -4.1  |
|                               |      |      |      | 11.4 |       |
+-------------------------------+------+------+------+------+-------+
| ค่าธรรมเนียมร้อยละ 0.01 ^(3/)    | 3.4  | 6.3  | 47.3 | 1.2  | 0.8   |
| (ล้านบาท)                      |      |      |      |      |       |
+-------------------------------+------+------+------+------+-------+
| ∆ %                           | -    | 83.2 | 2    | 13.3 | -22.5 |
|                               | 78.9 |      | 26.4 |      |       |
+-------------------------------+------+------+------+------+-------+
| จำนวนรายการซื้อขายที่ดินทั้งประเทศ   | 903  | 835  | 431  | 198  | 19    |
| (รายการ)                      | ,451 | ,095 | ,400 | ,701 | 8,994 |
+-------------------------------+------+------+------+------+-------+
| ∆ %                           | 6.3  | -7.6 | -3.2 | -    | -11.3 |
|                               |      |      |      | 12.6 |       |
+-------------------------------+------+------+------+------+-------+
| พื้นที่รับอนุญาตก่อสร้างในเขตเทศบาล   | 19   | 19   | 10   | 4    | 4,397 |
|                               | ,633 | ,577 | ,641 | ,539 |       |
| ทั้งประเทศ (พันตารางเมตร)        |      |      |      |      |       |
+-------------------------------+------+------+------+------+-------+
| ∆ %                           | -    | -0.3 | 14.0 | -    | -10.9 |
|                               | 13.5 |      |      | 15.3 |       |
+-------------------------------+------+------+------+------+-------+
| -                             | 14   | 13   | 7    | 3    | 3,086 |
| พื้นที่รับอนุญาตก่อสร้างประ           | ,447 | ,701 | ,489 | ,126 |       |
| เภทที่อยู่อาศัยในเขตเทศบาลทั้งประเทศ |      |      |      |      |       |
| (พัน ตร.ม.)                    |      |      |      |      |       |
+-------------------------------+------+------+------+------+-------+
| ∆ %                           | -    | -5.2 | 9.7  | -    | -18.4 |
|                               | 10.3 |      |      | 18.5 |       |
+-------------------------------+------+------+------+------+-------+
| -                             | 9    | 8    | 4    | 1    | 1,593 |
| พื้นที่รับอนุญาตก่อ                  | ,162 | ,236 | ,678 | ,965 |       |
| สร้างประเภทที่อยู่อาศัยในเขตกรุงเทพฯ |      |      |      |      |       |
| (พัน ตร.ม.)                    |      |      |      |      |       |
+-------------------------------+------+------+------+------+-------+
| ∆ %                           | -    | -    | 11.6 | -    | -36.6 |
|                               | 12.9 | 10.1 |      | 20.0 |       |
+-------------------------------+------+------+------+------+-------+
| ที่อยู่อาศัยสร้างเสร็จจดทะเบียนเพิ่มใน  | 67   | 78   | 36   | 24   | 1     |
| กทม. และปริมณฑล (หน่วย)         | ,829 | ,116 | ,458 | ,276 | 7,382 |
+-------------------------------+------+------+------+------+-------+
| ∆ %                           | 8.0  | 15.2 | 12.5 | 37.2 | -2.0  |
+-------------------------------+------+------+------+------+-------+
| - บ้านจัดสรร                    | 35   | 32   | 14   | 10   | 7,134 |
|                               | ,935 | ,201 | ,998 | ,069 |       |
+-------------------------------+------+------+------+------+-------+
| - แฟลต/อาคารชุด                | 6    | 16   | 6    | 6    | 3,723 |
|                               | ,653 | ,966 | ,731 | ,512 |       |
+-------------------------------+------+------+------+------+-------+
|                               | 2548 | 2549 | 2549 |      |       |
+-------------------------------+------+------+------+------+-------+
|                               |      |      | ครึ่ง  | ไตร  | ไต    |
|                               |      |      | ปีแรก | มาส3 | รมาส4 |
+-------------------------------+------+------+------+------+-------+
| - บ้านสร้างเอง                  | 25   | 28   | 14   | 7    | 6,525 |
|                               | ,241 | ,949 | ,729 | ,695 |       |
+-------------------------------+------+------+------+------+-------+
| ปริมาณการจำหน่ายปูนซีเมนต์         | 28   | 28   | 14   | 7    | 6,734 |
|                               | ,966 | ,506 | ,726 | ,046 |       |
+-------------------------------+------+------+------+------+-------+
| ∆ %                           | 6.5  | -1.6 | -5.2 | 3.6  | 1.4   |
+-------------------------------+------+------+------+------+-------+
| ดัชนีราคาบ้านเดี่ยวพร้อมที่ดิน (ปี 2543 | 1    | 1    | 1    | 1    | 123.1 |
| = 100)                        | 17.7 | 22.1 | 21.8 | 21.7 |       |
+-------------------------------+------+------+------+------+-------+
| ∆ %                           | 8.0  | 3.7  | 5.0  | 2.5  | 2.6   |
+-------------------------------+------+------+------+------+-------+
| ดัชนีราคาทาวน์เฮ้าส์พร้อมที่ดิน (ปี     | 1    | 1    | 1    | 1    | 117.5 |
| 2543 = 100)                   | 11.9 | 16.6 | 16.0 | 16.9 |       |
+-------------------------------+------+------+------+------+-------+
| ∆ %                           | 6.0  | 4.2  | 5.2  | 3.8  | 2.6   |
+-------------------------------+------+------+------+------+-------+
| ดัชนีราคาขายส่งวัสดุก่อสร้าง (ปี 2543 | 1    | 1    | 1    | 1    | 131.5 |
| = 100)                        | 24.3 | 28.9 | 26.7 | 30.7 |       |
+-------------------------------+------+------+------+------+-------+
| ∆ %                           | 0.0  | 3.7  | 1.3  | 5.9  | 6.4   |
+-------------------------------+------+------+------+------+-------+

หมายเหตุ : ∆ % คือ อัตราการเปลี่ยนแปลงเมื่อเทียบกับระยะเดียวกันของปีก่อน

1/ มูลค่าการซื้อขายที่ดินและสิ่งปลูกสร้างทั้งประเทศ ธปท.
ประมาณการโดยใช้การคำนวณย้อนกลับจากค่าธรรมเนียมจดทะเบียนสิทธิและนิติกรรมที่จัดเก็บได้
ซึ่งจำแนกออกเป็นอัตราร้อยละ 2 และร้อยละ 0.01

2/ ค่าธรรมเนียมฯ ในกรณีปกติที่เรียกเก็บในอัตราร้อยละ 2 ตามประกาศของกระทรวงมหาดไทย
ซึ่งออกตามความในพระราชบัญญัติให้ใช้ประมวลกฎหมายที่ดิน พ.ศ. 2497

3/ ค่าธรรมเนียมฯ ที่เรียกเก็บเป็นกรณีพิเศษในอัตราร้อยละ 0.01
ตามหลักเกณฑ์ที่คณะรัฐนตรีกำหด (รายละเอียดเพิ่มเติมเกี่ยวกับหลักเกณฑ์การลดหย่อนค่าธรรมเนียม
ตลอดจนการขยายระยะเวลาสิ้นสุดในแต่ละกรณี ค้นหาเพิ่มเติมได้จากกรมที่ดิน)

ที่มา : รายงานเศรษฐกิจและการเงิน ธนาคารแห่งประเทศไทย

แนวโน้มธุรกิจอสังหาริมทรัพย์ ในปี 2550 จะดีขึ้นจากปี 2549 เพียงเล็กน้อย
โดยการเติบโตจะยังคงใกล้เคียงกับปี 2549
ซึ่งมีสมมติฐานว่าราคาน้ำมันจะทรงตัวและไม่ผันผวนเหมือน 1-2 ปีที่ผ่านมา
ส่งผลต่ออัตราเงินเฟ้อชะลอตัวลง ประกอบกับอัตราดอกเบี้ยมีแนวโน้มจะปรับลดลง
ทำให้แรงกดดันด้านภาระรายจ่ายของผู้บริโภคลดลง
ช่วยส่งเสริมให้เกิดแรงจูงใจและความต้องการซื้อหรืออุปสงค์เพิ่มขึ้นในหมู่ผู้บริโภค
และช่วยส่งเสริมให้เกิดแรงจูงใจและความต้องการขายหรือความต้องการเพิ่มการลงทุนโครงการที่อยู่อาศัยในหมู่ผู้ประกอบการ

อย่างไรก็ตาม แม้ว่าปัจจัยด้านต่างๆ ดูจะผ่อนคลายมากขึ้นก็ตาม
แต่ยังคงมีปัจจัยลบที่จะมากระทบกับภาคธุรกิจอสังหาริมทรัพย์ยังคงมีอยู่ไม่น้อยเช่นกัน
โดยเฉพาะสถานการณ์การเมืองและความไม่สงบภายในประเทศที่ยังไม่คลี่คลาย
ผนวกกับนโยบายด้านเศรษฐกิจและการลงทุนจากต่างประเทศ ได้แก่
มาตรการกันเงินสำรองสำหรับเงินนำเข้าระยะสั้น
ที่จะส่งผลทางตรงกับกองทุนอสังหาริมทรัพย์และผลทางอ้อม เช่น การลงทุน การร่วมทุน
หรือการหาพันธมิตรของผู้ประกอบการจะทำได้ลำบากยิ่งขึ้น

ปัจจัยลบดังกล่าวทำให้สถานการณ์ตลาดที่คาดการณ์ไว้ล่วงหน้าว่า
เมื่ออัตราดอกเบี้ยเริ่มลดลงและราคาน้ำมันเริ่มทรงตัวหรือมีแนวโน้มจะลดลงที่ทำให้บรรยากาศของธุรกิจอสังหาริมทรัพย์ในปี
2550 ดีขึ้น กลับต้องเผชิญหน้ากับอุปสรรคใหม่และอาจจะส่งผลให้ที่คาดกันไว้ไม่เป็นไปตามคาด

ภาวะอุตสาหกรรมของธุรกิจผลิตคอนกรีตมวลเบา

อุตสาหกรรมผลิตคอนกรีตมวลเบาในไทยเริ่มนำเข้าเทคโนโลยีเพื่อใช้ในการผลิตคอนกรีตมวลเบาโดยเริ่มผลิตครั้งแรกประมาณปี
2538 คอนกรีตมวลเบาเป็นผลิตภัณฑ์ที่มีคุณสมบัติในด้านอัตราการทนไฟ การนำความร้อน
ค่ากำลังรับแรงอัด และน้ำหนักสูงกว่าอิฐมอญ และคอนกรีตประเภทอื่น ดังนั้น
คอนกรีตมวลเบาจึงเป็นวัสดุก่อสร้างที่ได้รับความนิยมทั่วโลก
และเริ่มเป็นที่ยอมรับของเจ้าของโครงการตึกสูงทั้งเอกชนและรัฐบาล ผู้รับเหมาก่อสร้าง
และเจ้าของบ้าน โดยเป็นวัสดุที่เหมาะสำหรับตึกสูง ตึกขนาดกลาง และขนาดเล็ก
รวมถึงบ้านพักอาศัยที่ต้องการความแข็งแกร่ง การกันความร้อน และการรักษาความอุณหภูมิ
นอกจากนี้ คอนกรีตมวลเบายังมีน้ำหนักเบากว่าเมื่อเปรียบเทียบกับวัสดุก่อสร้างประเภทอื่น
จึงทำให้สะดวกในการเคลื่อนย้ายเวลาก่อสร้าง และยังประหยัดต้นทุนด้านโครงสร้างและฐานราก
เช่นโครงสร้างเสาเข็ม และคานรับน้ำหนัก เป็นต้น

ปัจจุบัน คอนกรีตมวลเบาตามการรับรองมาตรฐานอุตสาหกรรม (มอก.1505)
กระทรวงอุตสาหกรรมสามารถแบ่งเกรดผลิตภัณฑ์คอนกรีตมวลเบาตามคุณสมบัติผลิตภัณฑ์ได้เป็น 4
เกรด ได้แก่ เกรด 2 เกรด 4 เกรด 6 และ เกรด 8 ซึ่งคุณสมบัติเรียงลำดับจากต่ำไปสูง
โดยมีรายละเอียดดังนี้

+----------------------+-----------+-----------+----------+----------+
| คุณสมบัติ               | ตา        |           |          |          |
|                      | รางเปรียบเ |           |          |          |
|                      | ทียบคุณสมบัติ |           |          |          |
+----------------------+-----------+-----------+----------+----------+
|                      | เกรด 2    | เกรด 4    | เกรด 6   | เกรด 8   |
+----------------------+-----------+-----------+----------+----------+
| น้ำหนักผนังต่อตารางเมตร  | 85        | 90        | 95       | 100      |
|                      | กก./ตรม.  | กก./ตรม.  | กก./ตรม. | กก./ตรม. |
+----------------------+-----------+-----------+----------+----------+
| ค่ากำลังรับแรงอัด        | 35        | 50        | 60       | 70       |
|                      | ก         | ก         | กก       | กก       |
|                      | ก./ตร.ซม. | ก./ตร.ซม. | ./ตร.ซม. | ./ตร.ซม. |
+----------------------+-----------+-----------+----------+----------+
| อัต                   | 2 ชั่วโมง   | 4 ชั่วโมง   | 4 ชั่วโมง  | 4 ชั่วโมง  |
| ราการทนไฟ (ความทนไฟ) |           |           |          |          |
+----------------------+-----------+-----------+----------+----------+
| อัตราการนำความร้อน     | 0.089     | 0.089     | 0.135    | 0.150    |
|                      | วัตต์/ม./   | วัตต์/ม./   | วัตต์/ม./อ | วัตต์/ม./อ |
|  (                   | องศาเคลวิน | องศาเคลวิน | งศาเคลวิน | งศาเคลวิน |
| ยิ่งต่ำยิ่งไม่สะสมความร้อน) |           |           |          |          |
+----------------------+-----------+-----------+----------+----------+
| ค่าการกันเสียง          | 36 เดซิเบล | 38 เดซิเบล | 40       | 42       |
|                      |           |           | เดซิเบล   | เดซิเบล   |
|  (ห                  |           |           |          |          |
| นาแน่นสูงเพิ่มการกันเสียง) |           |           |          |          |
+----------------------+-----------+-----------+----------+----------+

ที่มา : บมจ. ซุปเปอร์บล๊อก

ในปี 2540
ประเทศไทยเกิดปัญหาวิกฤตทางเศรษฐกิจส่งผลให้ผู้ประกอบธุรกิจอสังหาริมทรัพย์ส่วนใหญ่ขาดสภาพคล่อง
ประกอบกับสถาบันการเงินชะลอการให้สินเชื่อแก่ผู้ประกอบธุรกิจอสังหาริมทรัพย์
ซึ่งทำให้ผู้ประกอบการบางรายต้องหยุดหรือปิดกิจการ บางรายชะลอหรือหยุดโครงการ
ภาวะดังกล่าว ส่งผลให้อุตสาหกรรมผลิตคอนกรีตมวลเบาในช่วงปี 2540 ถึงปี 2543 ชะลอตัวลง
อย่างไรก็ตาม
แม้ว่าลูกค้าของผู้ประกอบการธุรกิจคอนกรีตมวลเบาส่วนใหญ่จะเป็นผู้ประกอบธุรกิจอสังหาริมทรัพย์ซึ่งประสบปัญหาวิกฤตเศรษฐกิจ
ดังกล่าว แต่ส่วนแบ่งตลาดผนังคอนกรีตมวลเบากลับเพิ่มขึ้นอย่างต่อเนื่อง โดยในปี 2541
ส่วนแบ่งตลาดผนังคอนกรีตมวลเบาเมื่อเปรียบเทียบกับผนังอิฐมอญและผนังอื่นๆ
มีสัดส่วนประมาณการร้อยละ 6 และเพิ่มขึ้นเป็นประมาณร้อยละ 10 ในปี 2544 และร้อยละ 17
ในปี 2547

สำหรับแนวโน้มของอุตสาหกรรมการผลิตคอนกรีตมวลเบาในอนาคต
ซึ่งจัดเป็นวัสดุก่อสร้างประเภทหนึ่ง
มีแนวโน้มที่ชะลอตัวไม่มากนักเนื่องจากความต้องการคอนกรีตมวลเบาจะเพิ่มขึ้นจากโครงการขนาดใหญ่ระดับประเทศตามนโยบายรัฐบาล
(Mega Project) ซึ่งประมาณว่ามีมูลค่ารวม 1.5 พันล้านบาทในช่วง 4 ปีข้างหน้า (ปี
2548-2551)
ประกอบกับผู้ประกอบการธุรกิจอสังหาริมทรัพย์เริ่มมีความเข้าใจเกี่ยวกับคุณสมบัติพิเศษของผลิตภัณฑ์มากขึ้น
อาทิ การประหยัดพลังงาน ความคงทน และคุณสมบัติที่ทนไฟได้นานถึง 4 ชั่วโมง
ส่งผลให้ผู้ประกอบการมีแนวโน้มการใช้คอนกรีตมวลเบาทดแทนวัสดุก่อสร้างประเภทอื่นๆ
แม้ว่าอุตสาหกรรมธุรกิจอสังหาริมทรัพย์มีแนวโน้มชะลอตัว ซึ่งเป็นผลมาจาก
การสิ้นสุดของมาตรการลดหย่อนภาษีในปี 2546 การเพิ่มขึ้นของอัตราดอกเบี้ยของธนาคารพาณิชย์
และการเพิ่มขึ้นของดัชนีราคาขายส่งวัสดุก่อก็ตาม

ภาพรวมการแข่งขัน

ปัจจุบันในประเทศไทยมีบริษัทผู้ผลิตคอนกรีตมวลเบาชนิดอบไอน้ำรายใหญ่อยู่เพียง 2 รายคือ บริษัท
ซุปเปอร์บล๊อก จำกัด (มหาชน) และ บริษัท ควอลิตี้คอนสตรัคชั่นโปรดักส์ จำกัด (มหาชน)
โดยบริษัท ซุปเปอร์บล๊อก จำกัด (มหาชน) มีกำลังการผลิต 2.30 ล้าน ตารางเมตรต่อปี
ขณะที่บริษัท ควอลิตี้คอนสตรัคชั่นโปรดักส์ จำกัด (มหาชน) มีกำลังการผลิตในปี 2548 ประมาณ
9.00 ล้านตารางเมตรต่อปี แม้ว่าทางบริษัท ควอลิตี้คอนสตรัคชั่นโปรดักส์ จำกัด (มหาชน)
จะมีกำลังการผลิตมากกว่า แต่ก็มีภาระที่จะต้องจัดส่งสินค้าให้กับบริษัทในเครือจำนวนมาก

สำหรับเครื่องจักรที่ใช้ในการผลิต
เป็นเทคโนโลยีจากประเทศเยอรมนีเหมือนกันโดยเครื่องจักรของบริษัท ซุปเปอร์บล๊อก จำกัด
(มหาชน) เป็นเครื่องจักรจาก WEHRHAHN ซึ่งเป็นที่ยอมรับว่าเป็นเครื่องจักรที่มีความทันสมัย
ส่วนเครื่องจักรของบริษัท ควอลิตี้คอนสตรัคชั่นโปรดักส์ จำกัด (มหาชน) เป็นเครื่องจักรจาก
HEBEL (XELLA) ทั้งนี้ สินค้าที่ผลิตโดย บริษัท ซุปเปอร์บล๊อก จำกัด (มหาชน)
เป็นสินค้ามาตรฐานเกรดที่สูงที่สุดในประเทศไทย คือ ชั้นคุณภาพเกรด 4
ตามมาตรฐานผลิตภัณฑ์อุตสาหกรรม มอก. 1505-2541 จะเห็นว่าคอนกรีตมวลเบาชั้นคุณภาพเกรด
4 จะมีความหนาแน่นมากกว่า และมีความแข็งแรง ดังนั้นคอนกรีตมวลเบาเกรด4
จึงสามารถรับแรงอัดได้มากกว่าคอนกรีตมวลเบาชั้นคุณภาพเกรด 2 และจากผลการทดสอบการทนไฟ
คอนกรีตมวลเบาชั้นคุณภาพเกรด 4 จะมีอัตราการทนไฟสูงกว่าคอนกรีตมวลเบาชั้นคุณภาพเกรด 2
ประมาณ 2 เท่า

นอกจากนี้ สินค้าของบริษัท ซุปเปอร์บล๊อก จำกัด (มหาชน) ยังมีความหลากหลายกว่า
โดยสามารถผลิตบล๊อกมาตรฐานได้ที่ขนาด 20*60 ซม. และ 30*60 ซม.
และสามารถผลิตความหนาแน่นที่เปลี่ยนแปลงได้ทุก 0.5 ซม. (คือตั้งแต่ความหนา
.5,8.0,8.5,9.0,9.5,10.0,10.5,11.5,12.0,12.5......30.0 ซม.)

ตารางเปรียบเทียบคุณสมบัติผลิตภัณฑ์คอนกรีตที่วางจำหน่ายในตลาด

+-------------------+-----------------+---------------+---------------+
| คุณสมบัติ            | ตาราง           |               |               |
|                   | เปรียบเทียบคุณสมบัติ |               |               |
+-------------------+-----------------+---------------+---------------+
|                   | คอนกรีตมวลเบา    | คอนกรีตมวลเบา  | อิฐมอญ /       |
|                   |                 |               |               |
|                   | ของ ซุปเปอร์บล๊อก  | ของคู่แข่งรายอื่นๆ | คอนกรีตบล๊อก    |
+-------------------+-----------------+---------------+---------------+
| น้ำหนักผนังต่อตารา    | 90 – กก./ตร.ม.  | 85 กก./ตร.ม.  | 180 -200      |
| งเมตร (ลดอัตราการท |                 |               | กก./ตร.ม.     |
| รุดตัวจากสิ่งปลูกสร้าง) |                 |               |               |
+-------------------+-----------------+---------------+---------------+
| ค่ากำลังรับแรงอัด     | 50 กก./ซม.      | 35 กก./ซม.    | 35 กก./ซม.    |
|                   |                 |               |               |
|                   |                 |               |               |
| (ความทนทานของผนัง) |                 |               |               |
+-------------------+-----------------+---------------+---------------+
| อัตราการทนไฟ       | 4 ชั่วโมง         | 2 ชั่วโมง       | 0.5 - 1 ชั่วโมง |
|                   |                 |               |               |
|  (ความทนไฟ)       |                 |               |               |
+-------------------+-----------------+---------------+---------------+
| อัตราการนำความร้อน  | 0.089           | 0.089         | 1.211         |
|                   |                 |               |               |
|  (กันความร้อน ยิ่งต   | ว               | วัตต           | วัตต           |
| ่ำยิ่งไม่สะสมความร้อน) | ัตต์/ม./องศาเคลวิน | ์/ม./องศาเคลวิน | ์/ม./องศาเคลวิน |
+-------------------+-----------------+---------------+---------------+
| การฝังท่อน้ำ – ไฟ    | เซาะร่อง         | เซาะร่อง       | ฝังยากต้องสก    |
|                   | ทำงานได้ง่ายกว่า   | ทำงานได้ง่ายกว่า | ัดอาจทำให้เกิดรอ |
|                   |                 |               | ยแตกร้าวภายหลัง |
+-------------------+-----------------+---------------+---------------+

ที่มา : บมจ.ซุปเปอร์บล๊อก

แนวโน้มการแข่งขันในการผลิตผลิตภัณฑ์คอนกรีตมวลเบามีไม่สูงนัก เนื่องจากมีผู้ประกอบการเพียง 2
ราย นอกจากนี้ การเข้ามาของคู่แข่งรายใหม่จะมีข้อจำกัด (Barrier of Entry)
จึงไม่ใช่เรื่องง่ายที่จะมีผู้ประกอบการรายใหม่เกิดขึ้น โดยมีเหตุผลดังต่อไปนี้

1.  การผลิตวัสดุก่อสร้างประเภทนี้จำเป็นต้องเทคโนโลยี (Special Knowhow)
    และความชำนาญเฉพาะด้านจึงสามารถผลิตสินค้าที่มีคุณภาพ ซึ่งในปัจจุบัน
    มีผู้ประกอบการที่มีคุณสมบัติดังกล่าวเพียง 2 บริษัท ซึ่ง
    ผู้ประกอบการรายใหม่จำเป็นต้องได้รับสูตรการผลิตจากผู้ขายเครื่องจักร
    จึงสามารถผลิตสินค้าได้

2.  ธุรกิจประเภทนี้ใช้เงินลงทุนสูง โดยหากจะสร้างโรงงานผลิตต้องใช้เงินลงทุนประมาณ 650 –
    800 ล้านบาท

3.  นอกจากเงื่อนไขดังกล่าวแล้ว
    จากสภาพภูมิอากาศและวัตถุประสงค์ในการใช้งานในแต่ละภูมิภาคที่แตกต่างกัน
    ผู้ประกอบการจึงจำเป็นต้องใช้ระยะเวลา ประสบการณ์ และการวิจัยสูตรการผลิตผลิตภัณฑ์
    เพื่อให้สามารถผลิตสินค้าได้อย่างมีคุณภาพและเหมาะสม โดยเฉพาะในประเทศไทย
    ซึ่งอยู่ในภูมิอากาศเขตร้อน
    ดังนั้นการผลิตสินค้าเพื่อให้ได้คุณภาพที่สามารถแข่งขันได้จึงจำเป็นจะต้องใช้ระยะเวลาในการวิจัยสูตรการผลิตเป็นเวลานาน

4.  การก่อสร้างโรงงานผลิตสินค้า การสั่งซื้อและติดตั้งเครื่องจักร ตลอดจนการทดสอบการผลิต
    สินค้า จะต้องใช้ระยะเวลาไม่ต่ำกว่า 1 ปี ซึ่งจะทำให้ผู้ประกอบการรายใหม่มีต้นทุนเพิ่มสูงขึ้น
    และไม่สามารถเข้าสู่การแข่งขันในตลาดได้ในช่วงเวลาที่ความต้องการใช้ผลิตภัณฑ์คอนกรีตมวลเบามีจำนวนมาก

5.  การขายวัสดุก่อสร้าง โดยเฉพาะคอนกรีตมวลเบา
    จำเป็นจะต้องมีบุคลากรและเครือข่ายการตลาดที่มีศักยภาพ
    รวมทั้งจะต้องมีความสัมพันธ์อันดีกับผู้ประกอบการ (ลูกค้า)อย่างต่อเนื่อง
    เนื่องจากปัญหาการขาดแคลนสินค้าในอดีต
    ทำให้ผู้ประกอบการมีความไม่มั่นใจเกี่ยวกับคุณภาพสินค้าและการได้รับสินค้าตรงตามกำหนด
    ดังนั้น
    ความน่าเชื่อถือและความไว้วางใจของผู้ผลิตจึงเป็นปัจจัยสำคัญในการตัดสินใจซื้อสินค้าของผู้ประกอบการ
    ทั้งนี้ บริษัทได้เปิดดำเนินการผลิตมาตั้งแต่เดือนมิถุนายน ปี 2539
    จึงเป็นบริษัทที่มีชื่อเสียงและเป็นที่ไว้วางใจของ ผู้ประกอบการทุกราย

  3.3 การจัดหาผลิตภัณฑ์

 

  3.3.1 การผลิต

ปัจจุบันบริษัทมีโรงงานเพื่อทำการผลิตผลิตภัณฑ์คอนกรีตมวลเบาจำนวน 1 โรงงาน ตั้งอยู่ที่ 9/1
หมู่11 ถนนสิงห์บุรีปากดง ตำบลบางระจัน อำเภอค่ายบางระจัน จังหวัดสิงห์บุรี บนเนื้อที่ 58 ไร่
ซึ่งประกอบด้วยพื้นที่สำหรับเก็บกองทราย โรงบดแร่ โรงบดทราย โรงซ่อมบำรุง
และโรงผลิตคอนกรีตมวลเบา โดยมีกำลังการผลิตสูงสุดปีละประมาณ 2.30 ล้านตารางเมตรต่อปี
นอกจากนี้บริษัทยังมีแหล่งวัตถุดิบที่สำคัญได้แก่
แหล่งทรายเป็นของบริษัทเองซึ่งตั้งอยู่บริเวณใกล้เคียงกับที่ตั้งของโรงงาน
แหล่งทรายดังกล่าวมีพื้นที่ประมาณ 187 ไร่
ประกอบด้วยทรายที่มีคุณภาพเป็นจำนวนมากพอต่อการผลิตของบริษัทได้ถึง 20 ปี
(อายุแหล่งทรายประมาณการโดยวิศวกรบริษัท ซุปเปอร์บล๊อก จำกัด (มหาชน)
โดยอ้างอิงจากผลสำรวจและประเมินศักยภาพเชิงพาณิชย์โดยบริษัท ไอ.อาร์.ดี.ซี. เอ็กซ์พลอเรชั่น
แอนด์ มายนิ่ง คอนซัลแต๊นท์ จำกัด ปี 2538)

เครื่องจักรที่ใช้ในการผลิต 1 สาย มีกำลังการผลิต ดังนี้

+-----------------------+-----------+-----------+----------+---------+
|                       | ปี 2546    | ปี 2547    | .ปี 2548  | ปี 2549  |
+-----------------------+-----------+-----------+----------+---------+
| กำลังการผลิตสูงสุดต่อปี     | 1,8       | 2,3       | 2,30     | 2,300   |
|                       | 00,000.00 | 00,000.00 | 0,000.00 | ,000.00 |
| (ตารางเมตร)           |           |           |          |         |
+-----------------------+-----------+-----------+----------+---------+
| ปริมาณการผลิตจริงต่อปี     | 1,2       | 1,9       | 1,44     | 1,282   |
|                       | 08,923.20 | 04,252.30 | 1,495.87 | ,185.00 |
| (ตารางเมตร)           |           |           |          |         |
+-----------------------+-----------+-----------+----------+---------+
| อัตราการใช้กำลังการผลิต   | 67.16     | 82.79     | 62.67    | 55.75   |
| (ร้อยละ)               |           |           |          |         |
+-----------------------+-----------+-----------+----------+---------+

ณ วันที่ 31 ธันวาคม 2549 บริษัทมีพนักงานรวมทั้งสิ้น 199 คน แบ่งเป็นพนักงานประจำโรงงาน
157 คน และพนักงานประจำสำนักงาน 42 คน การทำงานของพนักงานประจำโรงงานแบ่งเป็น 3
กะ กะละ 8 ชั่วโมง โดยบริษัทมีการทำงานครบทั้ง 3 กะ

2.  การจัดหาวัตถุดิบ

วัตถุดิบหลักที่ใช้ในการผลิตได้แก่ ทราย ซีเมนต์ ปูนขาว และสารกระจายฟองอากาศ
โดยวัตถุดิบที่สำคัญส่วนใหญ่ซึ่งได้แก่ ทราย ซีเมนต์ และปูนขาว สามารถจัดหาได้ในประเทศ
ส่วนของสารกระจายฟองอากาศ บริษัทนำเข้าจากประเทศออสเตรเลีย

-   ทราย

  บริษัทมีแหล่งทรายอยู่บริเวณห่างจากโรงงานเพียง 4 กิโลเมตร
  ซึ่งมีปริมาณมากเพียงพอที่จะสามารถใช้ในการผลิตคอนกรีตมวลเบาของบริษัทได้อีก 20 ปี
  (รายละเอียดการคำนวณอายุแหล่งทรายตามข้อ 3.3.1 เรื่องการผลิต)

-   ปูนซีเมนต์

  ปัจจุบัน บริษัทซื้อปูนซีเมนต์จากตัวแทนจำหน่ายของ บริษัท ปูนซีเมนต์ไทย จำกัด (มหาชน)
  นอกจากนี้
  บริษัทสามารถซื้อปูนซิเมนต์จากตัวแทนจำหน่ายของผู้ประกอบการผลิตปูนซิเมนต์หลายรายได้แก่
  ตัวแทนจำหน่ายของบริษัท ปูนซีเมนต์นครหลวง จำกัด (มหาชน) และ บริษัท ปูนซิเมนต์เอเชีย
  จำกัด (มหาชน) ตั้งแต่ปี 2541 เป็นต้นมา
  ปริมาณผลิตปูนซีเมนต์เมื่อเปรียบเทียบกับจำนวนจำหน่ายภายในประเทศมีสัดส่วนประมาณร้อยละ
  50.2 โดยประเทศไทยเป็นผู้ส่งออกปูนซีเมนต์ ทั้งนี้ ตั้งแต่บริษัทเริ่มผลิตเชิงพาณิชย์
  บริษัทยังไม่เคยประสบปัญหาในการขาดแคลนปูนซีเมนต์

-   ปูนขาว

  ปัจจุบันปริมาณผลิตปูนขาวยังมีสัดส่วนสูงกว่าปริมาณการใช้ปูนขาว ทั้งนี้
  บริษัทซื้อปูนขาวจากผู้ประกอบการผลิตปูนขาว 3 ราย
  โดยผู้ขายปูนขาวจะส่งหนังสือเสนอราคาที่จะซื้อขายในระยะเวลา 1 ปี ให้แก่บริษัท

2.  ขั้นตอนการผลิต

[]

การผลิตคอนกรีตมวลเบา จะเริ่มต้นจากการบดทรายด้วยเครื่องบดให้ได้ความละเอียดประมาณ 90
ไมครอน แล้วนำทรายที่ได้ใส่ในถังกวนเพื่อป้องกันการตกตะกอน ในที่นี้จะเรียกว่า Sand Slurry
ถ้าอุณหภูมิสูงเกินไป จะนำมาผ่านเครื่องหล่อเย็นเพื่อปรับให้อุณหภูมิต่ำลง

วัตถุดิบชนิดอื่นจะถูกเก็บใน SILOS เช่น ซีเมนต์ปอร์ตแลนด์ประเภท 1 ปูนขาว
สารกระจายฟองอากาศ และเศษบล๊อก หลังผ่านการบดละเอียดแล้ว
อลูมิเนียมซึ่งเป็นตัวก่อให้เกิดฟองอากาศ จะถูกนำมาผสมน้ำในอัตราส่วนที่กำหนด
และใช้ในถังกวนเพื่อป้องกันการตกตะกอนเช่นเดียวกับ Sand Slurry

วัตถุดิบทั้งหมดจะถูกนำมาชั่งในสัดส่วนที่กำหนดก่อนจะเทลงในเครื่องผสม
และเมื่อผสมกันเข้าที่แล้วก็จะเทส่วนผสมทั้งหมดลงในแม่พิมพ์ซึ่งวัตถุดิบในแม่พิมพ์นี้ จะเรียกว่า เค้ก
โดยแม่พิมพ์จะถูกนำไปในห้องบ่มที่มิดชิดเพื่อบ่มเค้กให้รักษาอุณหภูมิไว้ เค้กจะค่อยๆ
พองตัวขึ้นจนเต็มแม่พิมพ์ เนื่องจากปฏิกิริยาเคมีก่อให้เกิดความร้อนและก๊าซไฮโดรเจน
ความร้อนยังเร่งให้ซีเมนต์แข็งตัวเร็วขึ้น โดยใช้เวลาในการบ่มประมาณ 2-3 ชั่วโมง

จากนั้นแม่พิมพ์จะถูกนำมาเปิดออกเพื่อนำเค้กไปตัดตามขนาดที่ต้องการ
แล้วจึงลำเลียงเข้าไปไว้ในตู้อบไอน้ำที่ความดัน 11.5 เท่าของบรรยากาศ อุณหภูมิ 180
องศาเซลเซียส เป็นเวลาประมาณ 13-16 ชั่วโมง

เค้กที่ผ่านกระบวนการดังที่กล่าวข้างต้นจนเป็นบล๊อกแล้ว
จะถูกลำเลียงออกจากตู้อบไอน้ำเพื่อนำมาแยก
เนื่องจากในขั้นตอนหลังจากการตัดแล้วยังมีหน้าสัมผัสของรอยตัดบางส่วนมีเนื้อประสานกัน
ทำให้ต้องทำการแยกก่อนแล้วจึงนำไปเลียงในพาเลท

ขั้นตอนการผลิตที่กล่าวมาทั้งหมดนี้จะถูกควบคุมด้วยคอมพิวเตอร์ทั้งหมด
และเป็นระบบอัตโนมัติเกือบร้อยละ 100 ทำให้คอนกรีตมวลเบาของบมจ. ซูปเปอร์บล๊อก
มีคุณภาพคงที่และได้มาตรฐานเดียวกันตลอด
อย่างไรก็ตามการตรวจสอบคุณภาพจะถูกดำเนินการอย่างสม่ำเสมอเพื่อป้องกันการผลิตพลาดและความเสียหายที่จะเกิดขึ้น

3.3.4 ผลกระทบต่อสิ่งแวดล้อม

บริษัทใช้เทคโนโลยีในการผลิตที่ทันสมัย รวมทั้งใช้เครื่องจักรที่มีคุณภาพในการผลิต
จึงไม่ก่อให้เกิดผลกระทบต่อสิ่งแวดล้อม
ทั้งนี้บริษัทมีระบบควบคุมกระบวนการผลิตผลิตภัณฑ์คอนกรีตมวลเบาที่มีประสิทธิภาพ
และสอบทานอย่างต่อเนื่อง
เพื่อป้องกันไม่ให้เกิดผลกระทบต่อสิ่งแวดล้อมตามเงื่อนไขของมาตรฐานสากล ISO 9001:2000
บริษัทได้รับใบรับรองการผ่านเกณฑ์การประเมินสถานที่ทำงาน “สะอาด ปลอดภัย ไร้มลพิษ” จาก
กรมอนามัยในปี 2544 ทั้งนี้ โรงงานของบริษัทอยู่ภายใต้การควบคุมของกระทรวงอุตสาหกรรม
โดยบริษัทไม่เคยได้รับการร้องเรียนเรื่องดังกล่าว

  3.3.5 งานที่ยังไม่ได้ส่งมอบ

ณ 31 ธันวาคม 2549 บริษัทมีงานที่ยังไม่ได้ส่งมอบให้กับลูกค้าคิดเป็นมูลค่า 7.45 ล้านบาท